CELEX: 62013CN0646
Language: mt
Date: 2013-12-05 00:00:00
Title: Kawża C-646/13: Talba għal deċiżjoni preliminari mressqa mill-Curtea de Apel Galați (ir-Rumanija) fil- 5 ta’ Diċembru 2013 — Casa Județeană de Pensii Brăila vs E.S.

8.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 39/14
            
         Talba għal deċiżjoni preliminari mressqa mill-Curtea de Apel Galați (ir-Rumanija) fil-5 ta’ Diċembru 2013 — Casa Județeană de Pensii Brăila vs E.S.
   (Kawża C-646/13)
   2014/C 39/22
   Lingwa tal-kawża: ir-Rumen
   
      Qorti tar-rinviju
   
   Curtea de Apel Galați
   
      Partijiet fil-kawża prinċipali
   
   
      Rikorrent: Casa Județeană de Pensii Brăila
   
      Konvenuta: E.S.
   
      Domandi preliminari
   
   
               (1)
            
            
               Id-dispożizzjonijiet tal-Artikolu 8(1) tar-Regolament (KE) Nru 883/2004 (1) għandhom jiġu interpretati fis-sens li jeskludu l-applikazzjoni ta’ konvenzjoni bilaterali fil-qasam tas-sigurtà soċjali li tkun ġiet stipulata qabel l-applikazzjoni tar-regolament u li ma tidhirx fl-Anness II tar-regolament, minkejja li l-iskema applikabbli skont il-konvenzjoni bilaterali tirriżulta bħala iktar favorevoli għall-persuna assigurata minn dik li tkun applikata abbażi tar-regolament?
            
         
               (2)
            
            
               Fl-evalwazzjoni tan-natura iktar favorevoli tal-konvenzjoni bilaterali, l-Artikolu 8(1) tar-Regolament (KE) Nru 883/2004 jimponi limitazzjoni tal-interpretazzjoni ġuridika tal-ftehim bilaterali jew għandha tiġi eżaminata wkoll il-modalità konkreta ta’ applikazzjoni tiegħu (fir-rigward tal-portata tal-ammont tal-pensjoni li tista’ tingħata minn kull Stat, li l-ħlas tagħha jiġi ddeterminat skont l-applikazzjoni/nuqqas ta’ applikazzjoni tal-ftehim permezz tar-regolament)?
            
         
               (3)
            
            
               F’każ ta’ risposta negattiva għall-ewwel domanda (fis-sens li ma hijiex eskluża l-applikazzjoni tal-konvenzjoni bilaterali dwar is-sigurtà soċjali), tista’ tiġi kkunsidrata iktar favorevoli, fis-sens tal-Artikolu 8(1) tar-Regolament (KE) Nru 883/2004, sistema legali li abbażi tagħha Stat firmatarju tal-konvenzjoni dwar is-sigurtà soċjali jirrikonoxxi perijodu kontributtiv iqsar minn dak li jkun effettivament ġie akkumulat, u l-imsemmi Stat iħallas pensjoni għal ammont ikbar minn dak li jkun dovut fl-Istat kofermatarju jekk ikun rikonoxxut il-perijodu kontributtiv sħiħ?
            
         
      (1)  Regolament (KE) Nru 883/2004 tal-Parlament Ewropew u tal-Kunsill, tad-29 ta’ April 2004, dwar il-kordinazzjoni ta’ sistemi ta’ sigurtà soċjali (GU Edizzjoni Speċjali bil-Malti, Kapitolu 5, Vol. 5, p. 72).